A hatósági ügyek intézésének rendjével kapcsolatos adatok

**Bejelentés köteles és telepengedélyes ipari tevékenységek**

1. Az államigazgatási, önkormányzati és egyéb hatósági ügyekben ügyfajtánként és eljárás-típusonként a hatáskörrel rendelkező szerv megnevezése, hatáskör

gyakorlásának átruházása esetén a ténylegesen eljáró szerv megnevezése

A bejelentéshez kötött ipari tevékenység bejelentésével, módosításával, megszüntetésével, a telepengedély kiadásával, módosításával, megszüntetésével kapcsolatos ügyekben első fokon a jegyző jár el. A bejelentéseket és a kérelmeket a Balotaszállási Közös Önkormányzati Hivatal Zsanai Kirendeltségén kell benyújtani. A telepengedély kiadásával kapcsolatos ügyekben másodfokon a Bács-Kiskun Megyei Kormányhivatal jár el.

2. Az államigazgatási, önkormányzati és egyéb hatósági ügyekben ügyfajtánként és eljárás-típusonként a hatáskörrel rendelkező, hatáskör gyakorlásának átruházása esetén a ténylegesen eljáró szerv illetékességi területe

A telepengedély, illetve a telep létesítésének bejelentése alapján gyakorolható egyes termelő és egyes szolgáltató tevékenységről, valamint a telepengedélyezés rendjéről és a bejelentés szabályairól szóló 57/2013. (II.27.) Korm. rendelet (a továbbiakban: Kormányrendelet) szerint az ipari tevékenység folytatója székhelye szerinti település jegyzője jár el Zsana község közigazgatási területén.

3. Az államigazgatási, önkormányzati és egyéb hatósági ügyekben az ügyintézéshez szükséges dokumentumok, okmányok felsorolása

Bejelentéshez kötött ipari tevékenység folytatásáról szóló bejelentést az ipari tevékenység megkezdését megelőzően a Kormányrendelet 3. mellékletében meghatározott formanyomtatványon kell benyújtani, csatolni kell a bejelentéshez a nem a kérelmező tulajdonában lévő telep használatának jogcímére (bérlet stb.) vonatkozó okiratot a tulajdoni lap kivételével; haszonélvezet esetében a haszonélvező, illetve közös tulajdon esetében a tulajdonostárs hozzájárulását igazoló okiratot.

Telepengedély kiadása iránti kérelmet a Kormányrendelet 4. mellékletében meghatározott formanyomtatványon kell benyújtani, ajánlott a Környezetvédelmi, természet - és tájvédelmi, vízügyi dokumentáció csatolása, amelyet a melléklet a telepengedély-köteles ipari tevékenység folytatásának engedélyezéséhez formanyomtatvány tartalmaz; a bejelentéshez csatolni kell a nem a kérelmező tulajdonában lévő telep használatának jogcímére (bérlet stb.) vonatkozó okiratot a tulajdoni lap kivételével; haszonélvezet esetében

a haszonélvező, illetve közös tulajdon esetében a tulajdonostárs hozzájárulását igazoló okiratot.

Bejelentéshez kötött ipari tevékenység adataiban történt változás, bejelentéshez kötött ipari tevékenység megszüntetése, telepengedély adataiban történt változás, telepengedély-köteles tevékenység megszüntetése bejelentésére nincs rendszeresített formanyomtatvány. A nyomtatványok megtalálhatók a [www.zsana.hu](http://www.zsana.hu) honlapon.

4. Az államigazgatási, önkormányzati és egyéb hatósági ügyekben az eljárási illetékek, igazgatási szolgáltatási díjak összege

A bejelentés-köteles ipari tevékenység folytatásáról szóló bejelentés illetéke: 3.000.-Ft, módosítása, megszüntetése illetékmentes.

5. Az államigazgatási, önkormányzati és egyéb hatósági ügyekben az alapvető eljárási szabályok, ezek magyarázata, az ügyintézést segítő útmutatók, az ügymenetre vonatkozó tájékoztatás

Bejelentés köteles ipari tevékenység bejelentése ügymenet:

A bejelentés - köteles ipari tevékenység bejelentéséről szóló, a Kormányrendelet 3. melléklete szerinti tartalmú formanyomtatványt 1 példányban kell kitölteni, majd erre kerül a 3.000.- Ft illetékbélyeg. A bejelentés-köteles ipari tevékenységek felsorolását a Kormányrendelet 1. melléklet tartalmazza. Csatolni kell a bejelentéshez a bérleti szerződést, amennyiben nem a kérelmező tulajdonát képezi a telep. Nyilvántartásba vételre azután kerülhet sor, ha az építés hatóság nem emel kifogást az adott tevékenység végzése ellen.

Bejelentés-köteles ipari tevékenység adataiban történő változás:

A bejelentés-köteles ipari tevékenység adataiban történő változást haladéktalanul köteles írásban bejelenteni az ipari tevékenység végzője, mely alapján az adatváltozás a nyilvántartásba bejegyzésre kerül. A változás bejelentésére nincs formanyomtatvány. Az adatváltozás bejelentése illeték - és igazgatási szolgáltatási díj mentes.

Bejelentés-köteles ipari tevékenység megszüntetése:

A bejelentés-köteles ipari tevékenység megszüntetését az ipari tevékenység végzője haladéktalanul köteles bejelenteni. A megszüntetés bejelentésére nincs formanyomtatvány. A megszüntetés bejelentése illeték és igazgatási szolgáltatási díj mentes.

Telepengedély kiadása iránti eljárás:

A kérelmet formanyomtatványon kell benyújtani a Kormányrendelet 3. melléklete szerinti tartalommal.

Mellékelni kell az igazgatási szolgáltatási díjak megfizetésének igazolását, valamint nem saját tulajdonú telep esetében a használat jogosultságának igazolását, és környezetvédelmi tervdokumentációt. A kérelem beérkezését követően történik az építés hatóság és az egyéb szakhatóságok végzéssel történő megkeresése. Az építés hatóság jóváhagyásának, és a szakhatóságok állásfoglalásának beérkezése után kerül sor a telepengedély kiadására.

Telepengedély adataiban történő változás:

A változás bejelentésére nincs formanyomtatvány, illeték - és igazgatási szolgáltatási díj mentesen tehető meg. Az ipari tevékenység végzője a változást haladéktalanul köteles bejelenteni. Az adatváltozás nyilvántartásba való bejegyzését követően a korábban kiadott telepengedély bevonásával egyidejűleg a módosított adatoknak megfelelő telepengedély kerül kiadásra.

Telepengedély alapján végezhető tevékenység megszüntetése:

A megszüntetés bejelentésére nincs formanyomtatvány, illeték és igazgatási szolgáltatási díj mentesen tehető meg. A megszűnést haladéktalanul be kell jelenteni. A bejelentéshez csatolni kell a telepengedélyt. A telepet a jegyző törli a nyilvántartásból.

6. Az államigazgatási, önkormányzati és egyéb hatósági ügyekben az eljárást megindító irat benyújtására szolgáló postacím (postafiók szerinti cím, ha van), ügyfélfogadási vagy közönségkapcsolati cím és nyitvatartási idő

Balotaszállási Közös Önkormányzati Hivatal Zsanai Kirendeltsége

Címe: 6411Zsana, Kossuth u. 3.

Központi telefonszáma: 77/590-055

Ügyfélfogadási idő:

Hétfő - Csütörtök: 7.30 – 16 óráig Ebédidő: 12.00-12.30. óráig

Péntek: 7.30-13.30 óráig Ebédidő: 12.00-12.30. óráig

7. Az államigazgatási, önkormányzati és egyéb hatósági ügyekben az eljárást megindító irat benyújtására, elintézésére, fellebbezésére nyitva álló határidő

A bejelentés-köteles ipari tevékenység a tevékenység megkezdésére irányuló szándék bejelentését követően folytatható. Telepengedély köteles ipari tevékenység csak jogerős telepengedély birtokában folytatható. Az ügyintézési határidő 21 nap. A fellebbezésre nyitva álló határidő az ipari tevékenység megtiltásáról, a telepengedély kiadása iránti kérelem elutasításáról szóló határozat átvételét követő naptól számított 15 napon belül.

8. Az államigazgatási, önkormányzati és egyéb hatósági ügyekben használt formanyomtatványok listája

A telepengedély, illetve a telep létesítésének bejelentése alapján gyakorolható egyes termelő és egyes szolgáltató tevékenységekről, valamint a telepengedélyezés rendjéről és a bejelentés szabályairól szóló 57/2013. (II.27.) Korm. rendelet 3. mellékletében meghatározott formanyomtatvány.

9. Az államigazgatási, önkormányzati, és egyéb hatósági ügyekben igénybe vehető elektronikus programok elérése, időpontfoglalás

Önkormányzati Hivatali Portál

https://epapir.gov.hu/

2.2.10. Az államigazgatási, önkormányzati, és egyéb hatósági ügyekben az **ügytípusokhoz kapcsolódó jogszabályok jegyzéke, tájékoztatás az ügyfelet megillető**

jogokról és az ügyfelet terhelő kötelezettségekről

Az ügyfajtához kapcsolódó jogszabályok jegyzéke: 27/2013. (II.27.) Kormányrendelet a telepengedély, illetve a telep létesítésének bejelentése alapján gyakorolható egyes termelő és szolgáltató tevékenységekről, valamint a telepengedélyezés rendjéről és a bejelentés szabályairól.

Az önkormányzati hatósági ügyekben az ügyfelet megillető jogokról és az ügyfelet terhelő kötelezettségekről tájékoztatás: az általános közigazgatási rendtartásról szóló 2016. évi CL. törvény rendelkezéseit kell alkalmazni.